Сценарий

Ногбоны бæрæгбон

**«ХÆДЗАРОНТÆ»**

**1.(хъуысы *зарæг «Хæдзаронтæ» - 1 часть*)**

Амонæг:Фарн уæм бадзурæд æмæ уæ Ног азы хорзæх уæд!

Абон уœ мах базонгæ кæндзыстæм азы райдайœны НОГБОНТЫ «ХÆДЗАРОНТÆ» куыд бæрæг кодтой, уыимœ.

Амонæг:Нæ фыдæлтæ нын стыр хæзнатæн цы æгъдæуттæ ныууагътой, уыдонæн сæ бæркадджындæр æмæ хъæлдзæгдæр бæрæгбон у НОГБОН. Уый у тынг рагон ирон бœрœгбон. Ногбоны æхсæв-иу изæрæй алчидæр скодта йæ дуармæ стыр арт. Фœсивœд архайдта арты сæрты агæпп кæнын, цæмæй Зæронд азы фыдбылызтæ æмæ бæллæхтæ арты басудзой. Ног аз та ног хæрзтæ æрхæсса!

Амонæг: Алы хæдзары дæр æвæрдтой дзаджджын фынгтæ, æнæмæнг арæзтой дедатæ, басылтæ, æртхурон та – бинонтæн.

Зæрдиагæй æнхъæлмæ кастысты ХÆДЗАРОНТЫ фæзындмæ.

Рагацау-иу æрцæттæ кодтой мысайнагæн лыстæг æхцатæ, адджинæгтæ.

Амонæг: Изæрмæ хæстæг-иу фæсивæд фæкъордтæ сты. Алы къорды дæр Арсы фæлгонц æмæ Фæндырдзæгъдæг уыд æнæмæнгæй. Иннæтæ, чи куыд арæхст, афтæ сæхи цæттæ кодтой алыхуызон дарæстæй, цæсгæмттæ ахуырстой ахорæнтæй. Сæхи-иу тæрсæнты хуызæн скодтой, цœмœй фыдбылызтæ фæтæрсой æмæ алидзой сæ уындæй.

Амонæг: Хъæрæй-иу хъæлдзæгæй хъæр кодтой, лœдзгуытœй – иу дуæрттæ œмœ зæхх хостой. Уый дæр фыдбылызтæ œмœ низты сурыны нысан уыд.

Амонæг: Къæсæрæй-иу бакалдтой хоры нæмгуытæ, лыстытæ, æхцатæ – бæркад хæссыны тыххæй. Фæндырœй иу цагътой œмœ зарыдысты, фысымты хъœлдзœг кодтой.

Хъазт йæ тœккœ тынджы куы бацыди, , афтœ-иу арс зœххыл афœлдœхти, ома фыдбылызтœ сæфт œрцыдысты, зœъгœ.

Амонæг: Хæдзары æфсин-иу рахызт арфæтимæ, мысайнаг æмæ къафеттæй ног амонд, ног цард хæссæг арсæн йæ былтæ сæрдгæ . Арс сног вæййы æмæ ног тыхтимæ рогæн фесты æмæ æркафы.

**2. (Музыкœ «Хœдзаронтœ» - 2 часть )**

(*- Æрбайхъуыст гыбар-гыбур, фæндыры цагъд, дуары гуыпп-гуыпп. Æрбацыдысты хæдзаронтæ,*  лыстытæ *æмæ хоры нæмгуытæ калгæ.)*

 - Хæдзаронтæ! Хæдзаронтæ!

Фæцæуынц уæм æддагонтæ.

Уæ дуар ма сын бакæнут,

Уæ мæсыгмæ (скъоламœ) сæ бахонут!

**Фысымтæ:** мидœмœ, уазджытœ! Алы бон œгас цœут œмœ уœ Ног азы хорзœх уœд! (**Ахуыргœнœг**)

 (хœдзаронтœ œрбацыдысты œмœ арфœтœ кœнынц)

- Ног аз уын ног хæрзтæ æрхæссæд!

-Уæ фидæн уæ абонæй рæсугъддæр куыд уа!

- Уе скъолайы ахуырдзауты нымæц фылдæрæй-фылдæр куыд кæна!

-уе скъоладзаутœ хорз куыд ахуыр кœной œмœ œгъдауджын куыд уой!

- Уæ чингуыты къæбиц дœр азæй-азмæ хъæздыгдæр куыд кæна!

-Уе скъолайы хœрœндоны ирон хœрзад хœринœгтœ фылдœр куыд уа!

- О Басилтæ уæбæл алли анз хуæздæрæй цæуæнтæ!

- Уæ басылы къух та мæн куыд фæуа!

***3. (Фæндыры цагъд фæхъæрдæр æмдзæгъдимæ)***

**Фысымтæ:**

- Мидæмæ ут, мидæмæ.

Фарнимæ нæм æрбахизут.

Бæркад æфтауæг баскъуыхут!

Фæрнджынæй фæцæрут!

Хорз амæндтæ фæхæссут!

***4.(Фæндыры цагъд та фæхъæрдæр æмдзæгъдимæ)***

**(Сойгœнджытœ мидœгдœр кафгœ œмœ œмдзœгъдгœнгœ бацыдысты œмœ œмдымбыл œрлœууыдысты)**

**Фысымтæй:**

- Ама, уæ чындзмæ уын бакæсæм

- Батутæ йыл кæн, цæстдзыд кæны.

*(схæцыд хызыл, кæсы æмæ дзы фæтæрсæгау кодта, афтæ фыдуындахуырстытæ уыд, иннæтæм дæр æй февдыста æмæ æрæмбæрзта )*

- Уœртœ цы фыдынд у!!!

- Æйтт, лæппутæ! Чындзимæ иу кафт æмæ йын йе 'гъдау!

*(лæппу йæ дзыппытæ 'сгары, систа æхца œмœ сœ , рахуыдта чындзы кафынмæ, чындз асасти, афтæмæй кафы, йæ къæхтыл цыдæр дынджыр батинкæтæ сырх лентытæй бастæй)*

- Уый гыццыл у, ныртæккæ чындзимæ ракафт фæзынаргъдæр!

- Уый дæр та пъадаражанимæ бахауд?

- Уæдæ, уæдæ.

- Гъемæ, нал акафдзынæн, æндæр ма дзы исты ис!?

- Нœ œнœ ракафгœ дын нœй! - *(Чындзы къæхтæм фæкомкоммæ)*

 *-* Æллах, чындз, дæ дзабыртæ дæ не 'лвасынц? Фæзилæнты дæ ма ахæссæнт.

***5. (Фæндыры цагъд фæхъæрдæр æмдзæгъдимæ)***

*(Чындз иунæгæй кафынтæ систа, фæндыр йæ цагъдæй банцад, уæддæр-ма чындз кафы )*

- Бауромут æй, стырдæр дзабыртæ ма йыл скодтаиккат.

- Фаг у, фаг, бауром! ( чындзы уромынц йœ кафтœй)

*(Уалынмæ арс æрфæлдæхт)*

- Арс ахауд, нæ арс фæрынчын.

-Мысайнаг тагъддæр, нœ фысым!

*Фысымтæй чидæр:*

***Фысымтæй:***

- Ай цы бæллæх сæмбæлд уæ арсыл?

Цуанæттæ дæр куы никуыцæй зынынц, нæмыг дæр-ыл куынæ сæмбæлд, уæд цы кæны, цы низ ыл бамбæлд?

Цы йœ хъæуы, чи зæгъдзæн?

- Æвæццæгæн мыд фаг нæ бахордта æмæ йæ сæр разылд?

*(Рахастой къафеттæ æмæ адджинœгтœ )*

- Ама басмуд ацы адджинæгтæм æмæ дын æвдадзы хос кæд фæуиккой.

*(Хафы йыл сæ æмæ арс æрыгас, фестад æмæ кафынтыл 'схæцыдысты иууылдæр)*

***5. (Фæндыры цагъд фæхъæрдæр æмдзæгъдимæ)***

**Все вместе:**

-Хæдзаронтæ! Хæдзаронтæ!

Айсут нын нæ арфæ.

ЗÆРОНД АЗÆН – фæндараст,

Фыдбылызтæ ахæссæд

НОГ АЗ нæм æрбахæццæ,

Амонд йемæ æрбахæссæд!

***6. (Фæндыры цагъд фæхъæрдæр æмдзæгъдимæ)***

*- Кафт æмæ зарды фæстæ сын амонæг раарфæ кодта:*

-Стыр бузныг уын æмæ уæ ныййарджыты фæндиаг бахъомыл ут, нæ рагфыдæлты фарн, æгъдау æмæ уæздандзинад царды бæрзæндтæм хæсгæйæ! Ног аз уын хорздзинæдтæ æрхæссæд!

 **НÆУÆГБОНТЫ ЗАРÆГ**

Хæдзаронтæ, хæдзаронтæ!

Фæцæуынц уæм дæрдбæлццонтæ...

Æддæмæ ма цæм ракæсут!

Уæ мæсыгмæ цæ бакæнут!

Хæдзаронтæ, хæдзаронтæ!

Фæцæуынц уæм нæуæг бонтæ.

Уæ ал–аз дæр хорзæй уынат!

Уæ фидæнмæ фæрныгдæр уат!

Уæ лæг уын саг куыд амара!

Уæ ус уын тыр куыд ныййара!

Хъæуваг куывд уæм куыд æрцæуа!

Уæ басылы къух мæн куыд фæуа!

Хæдзаронтæ, хæдзаронтæ!

Фæцæуынц уæм нæуæг бонтæ!

Фæхæссынц уын нæуæг бонтæ

Фыдздзаг хæрзтæй хуыздæр хæрзтæ!